ભાવનગર: ભાવનગરની સૌથી મોટી હોસ્પિટલ સર.ટી. હોસ્પિટલ ખાતે સર્જન વિભાગના તબીબોએ અત્યંત જવલ્લે જ જોવા મળતી બિમારી ટ્રાઈકોબેઝોઆર(પેટમાં વાળનો ગઠ્ઠો જામી જવો)નું સફળ ઓપરેશન કર્યુ છે. દુનિયાભરમાં ભાગ્યે જોવા મળતા આ ટ્રાઈકોબેઝોઆરના ઓપરેશનમાં સર્જન વિભાગના ડૉ.ફિરદૌસ દૈખૈયા સહિતના તબીબોની ટીમે 11 વર્ષની તરૂણીના આંતરડામાંથી 15 ઇંચ લાંબા અને ત્રણ ઇંચ જાડાઇ ધરાવતા વાળના જામી ગયેલા ગઠ્ઠાને બહાર કાઢ્યો હતો.